Mi ara d-teqableḍ axxam si berra ad aɣ-d-iban umnar d uqnaḍri n tewwurt. Mi nekcem ɣer daxel yettqabal-aɣ-d waguns ɣer tama tayfust akked udaynin ɣer tama taẓelmaḍt s nnig-s tella tkanna. Aguns yettifrir dima ɣef udaynin, ɣer lğiha ufella yettili dekkan xeddmen-as tiharyatin jamaεen deg-sent laḥwal n usewwi, s ufella n dekkan-nni srusun ikufan(jamaεen degsen lɣella), ɣer lḥiḍ yettqabalen tawwurt tettili tesga anda ggaren azeṭṭa. Γer lğiha n wadda tettili teεrust, s ufella-s yettili ukufi d ameqqran ttarran deg-s iḥbuben(tazart), s ddaw-as yettili wehri yesεa ṭṭaq d amecṭuḥ tterran deg-s lmal amecṭuḥ. Γer lğiha taẓelmaḍt n tzeqqa yettili udaynin